Xosé Lois González Vázquez

Xosé Lois González Vázquez, alcumado O Carrabouxo, nado en Ourense en 1949, é un debuxante galego.

 Traxectoria 
A súa familia era de Osmo (Cenlle) e alí pasou a súa infancia, ata que aos dez anos muda para ChantadaXosé Lois González, Humorista e enxeñeiro técnico de telecomunicacións: Estiveron un ano insistíndome en que fora candidato á Alcaldía , Faro de Vigo, 1/6/08. Estudou na universidade laboral de Zamora e logo fixo a carreira de telecomunicacións en Alcalá de Henares e en Madrid, en 1968. Traballou como xefe provincial de Telecomunicacións en Ourense ata a súa xubilación en 2009, labor que compartía coa súa faceta de humorista gráfico. Foi membro da directiva da Agrupación Cultural Auriense e presidente deste colectivo durante 13 anos.

Colabora con regularidade nos xornais La Región de Ourense e Atlántico Diario de Vigo e tamén na revista Tempos Novos e o semanario A Nosa Terra, coa publicación de viñetas do Carrabouxo, personaxe que comparte o pseudónimo do autor e que creou en 1982.

Participou tamén en publicación colectivas, entre estas: Humor gráfico galego, Os humoristas e a lingua ou Humor y tolerancia, From Galicia with humor, Visto para sentencia-vamos a reirnos muy en serio del racismo-europa se rie del racismo, e tamén nas publicacións da Bienal da caricatura de Ourense e na mostra internacional portuguesa Humorgrafe.

Recibiu a Medalla Castelao en 2008Decreto 118/2008, de 12 de xuño, polo que se concede a Medalla Castelao (DOG nº 116, do 17 de xuño de 2008).. No 2013 recibiu o premio Bo e Xeneroso da Asociación de Escritoras e Escritores en Lingua Galega.

O seu personaxe, O Carrabouxo, foi animado por Lhosca Arias no 2000 nunha serie titulada O Carrabouxo de 26 capítulos dun minuto de duración.

 Obra publicada en formato de libro 
 Humor gráfico 
 Ano e pico de Carrabouxos
 20 anos de Carrabouxo (Deputación de Ourense)
 Novos chistes de Xosé Lois (A Nosa Terra) 
 Humor gráfico. 
 Xosé Lois na transición (Universidade de Vigo).
 400 Carrabouxos mais
 Carrabouxos 90
 20 anos de Carrabouxo
 Veña Carrabouxo!
 A Sabeliña
 318 chistes de Xosé Lois

 Obras colectivas 
 O humor en cadriños. Conversas con Siro, Xaquín Marín, Xosé Lois, Gogue e Pepe Carreiro, de Félix Caballero, 2012, Morgante.

 Notas 

 Véxase tamén 
 Outros artigos 
 O Carrabouxo

 Ligazóns externas 
 Carrabouxo.es

Categoría:Personalidades da banda deseñada de Galicia
Categoría:Medallas Castelao
Categoría:Nados en Ourense
Categoría:Nados en 1949
Categoría:Personalidades de Galicia sen imaxes